Nýfundin geimpláneta á leið til tortímingar Ekki voru menn fyrr búnir að uppgötva geimplánetuna Wasp - 18b , en tími virðist kominn til að kveðja hana aftur . Plánetan sem er um tíföld á við Júpíter að stærð , er nefnilega á leið til tortímingar og verður gleypt af sinni eigin sól eftir svo sem milljón ár . Plánetan er í um 325 ljósára fjarlægð héðan og af gerð sem kallast „ heitur Júpíter “ . Hún hefur trúlega myndast langt frá móðurstjörnunni fyrir svo sem milljarði ára . Með tímanum hefur þyngdaraflið dregið hana æ nær stjörnunni og er nú komin svo nálægt henni að miðað við hefðbundnar kenningar ætti stjarnan þegar að hafa gleypt hana í sig fyrir löngu .